Forslag til RÅDETS FORORDNING (EF, EURATOM) om fastsættelse af de justeringskoefficienter, der fra [den 1. maj 2004] finder anvendelse på pensioner til tjenestemænd og øvrige ansatte i De Europæiske Fællesskaber

(forelagt af Kommissionen)

BEGRUNDELSE

1. Præambel

Ved afgørelse af xxx om ændring af vedtægten har Rådet vedtaget at afskaffe justeringskoefficienterne for pensionsrettigheder, som erhverves efter den [1. maj 2004], og at beskytte de rettigheder, der er erhvervet før denne dato, ved at anvende særlige justeringskoefficienter for pensionerne som en overgangsforanstaltning.

I medfør af bestemmelserne i artikel 20 i bilag XIII til vedtægten og artikel 3 i bilag XI til vedtægten fastsætter Rådet de justeringskoefficienter, der finder anvendelse på de rettigheder, som pensionister i Fællesskaberne har erhvervet før [den 1. maj 2004].

I medfør af bestemmelserne i artikel 3 i bilag XI til vedtægten gælder der ingen justeringskoefficient for Belgien og Luxembourg.

2. De beregnede justeringskoefficienter for pensioner

I medfør af bestemmelserne i artikel 1, stk. 3, litra a), andet led, i bilag XI til vedtægten har Det Statistiske Kontor beregnet de købekraftspariteter, der pr. 1. juli 2003 ligger til grund for købekraftsækvivalenterne mellem pensioner fra De Europæiske Fællesskaber, som udbetales i medlemsstaterne, og dem, der udbetales i referencelandet Belgien.

Justeringskoefficienterne i de forskellige lande fastsættes direkte på grundlag af forholdet mellem de omhandlede købekraftspariteter og de vekselkurser, der var gældende pr. 1. juli 2003.

I medfør af bestemmelserne i artikel 17 i bilag VII til vedtægten anvendes disse koefficienter direkte på tjenestemænds og øvrige ansattes overførsler fra [den 1. maj 2004].

De beregnede købekraftspariteter, vekselkurser og justeringskoefficienter for pensioner er anført i nedenstående tabel A.

>REFERENCE TIL EN GRAFIK>

3. de gældende justeringskoefficienter for pensioner

I medfør af bestemmelserne i artikel 20, stk. 2, i bilag XIII til vedtægten er de gældende justeringskoefficienter for pensioner resultatet af en vægtning på 80 % af de justeringskoefficienter, der er omhandlet i artikel 3, stk. 5, første led, i bilag XI til vedtægten, som finder anvendelse på tjenestemænd, og en vægtning på 20 % af de justeringskoefficienter, der er anført i andet led i samme stykke, beregnet på pensionerne.

De gældende justeringskoefficienter for pensioner i de forskellige lande er anført i nedenstående tabel B.

>REFERENCE TIL EN GRAFIK>

Forslag til RÅDETS FORORDNING (EF, EURATOM) om fastsættelse af de justeringskoefficienter, der fra [den 1. maj 2004] finder anvendelse på pensioner til tjenestemænd og øvrige ansatte i De Europæiske Fællesskaber

RÅDET FOR DEN EUROPÆISKE UNION HAR-

under henvisning til traktaten om oprettelse af Det Europæiske Fællesskab,

under henvisning til protokollen om De Europæiske Fællesskabers privilegier og immuniteter, særlig artikel 13,

under henvisning til vedtægten for tjenestemænd ved De Europæiske Fællesskaber og ansættelsesvilkårene for de øvrige ansatte ved Fællesskaberne, fastsat ved forordning (EØF, Euratom, EKSF) nr. 259/68 [1] og senest ændret ved forordning (EF, EKSF, Euratom) nr. ... [2], særlig artikel 63, 64, 65, 65a, 82 og bilag XI og XIII i denne vedtægt samt artikel 20, stk. 1, og artikel 64 i ansættelsesvilkårene,

[1] EFT L 56 af 4.3.1968, s. 1.

[2] EUT ... af ..., s.1.

under henvisning til forslag fra Kommissionen, og

ud fra følgende betragtninger:

(1) Anvendelsen af artikel 20, stk. 1, i bilag XIII til vedtægten forudsætter, at der fastsættes justeringskoefficienter for de pensioner, der udbetales i medlemsstaterne.

(2) Disse justeringskoefficienter finder umiddelbart anvendelse på de i artikel 17 i bilag VII omhandlede overførsler.

(3) Anvendelsen af artikel 20, stk. 2, i bilag XIII forudsætter, at der fastsættes et vejet gennemsnit på 20 % af disse koefficienter og på 80 % af de koefficienter, der gælder for vederlag, som udbetales til tjenestemænd i medlemsstaterne [medlemsstaternes hovedstæder] -

UDSTEDT FØLGENDE FORORDNING:

Artikel 1

1. Med virkning fra [den 1. maj 2004] fastsættes de justeringskoefficienter, der i medfør af artikel 17, stk. 3, i bilag VII til vedtægten gælder for tjenestemænds og øvrige ansattes overførsler til et af de lande, der er nævnt nedenfor, som følger:

>REFERENCE TIL EN GRAFIK>

2. Med virkning fra [den 1. maj 2004] fastsættes de i medfør af artikel 20, stk. 2, i bilag XIII til vedtægten gældende justeringskoefficienter som følger:

>REFERENCE TIL EN GRAFIK>

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

>TABELPOSITION>